google/wiki40b huggingface dataset:
Sukarno

Bakgrunn

Sukarno, opprinnelig Kusno, var sønn av en aristokratisk javanesisk skolelærer, Raden Soekemi Sosrodihardjo, og hans balinesiske hustru av brahmanerkaste, Ida Ayu Nyoman Rai, fra riket Buleleng. Han fikk etter å ha overlevd alvorlig sykdom sitt nue navn Sukarno - navneskifter i slike er i pakt med indonesisk skikk. Han var siden sin ungdom opptatt av politikk.

Politisk engasjement

I 1927 grunnla Sukarno partiet Perserikatan Nasional Indonesia (PNI), som i 1929 endret navnet til Partai Nasional Indonesia. Som leder for PNI var Sukarno ved siden av Mohammad Hatta den ledende skikkelsen i Indonesias nasjonalistiske bevegelse. PNI motsatte seg samarbeid med den nederlandske koloniregjeringen, og ville opprette en enhet innenfor grensene til den nederlandske kolonien Ost-Indien.

President

Sukarno og Hatta erklærte den nye republikken etter Japans kapitulasjon etter 2. verdenskrig (17. august 1945). Sukarno ble valgt til president og beholdt denne tittelen fra 1949 til 1967. Nederland anerkjente ikke Indonesias uavhengighet før i 1949.
Sukarnos herredømme støttet seg ideologisk på de tre søyler nasjonalisme (indonesisk nasionalisme), religion (agama) og kommunisme (komunisme), forkortet Nasakom. Sukarnos regjeringstid var imidlertid kjennetegnet av spenninger mellom kommunister og islamistiske krefter. På grunn av de økende spenningen støttet Sukarno seg i økende grad på militæret som stabiliserende faktor. Fra 1959 hersket Sukarno over Indonesia som diktator, og lot seg i 1963 velge til president på livstid. 
Hans politikk bst sterkt nasjonalistisk orientert, og på det økonomiske området var den delvis inspirert av kommunismen.
Det kom til borgerkrig og til massakre, idet Suharto og antikommunistiske generaler beskyldte Indonesias kommunistiske parti for å stå bak et kuppforsøk i 1965. Hæren og muslimske kampfeller tok i løpet av få måneder livet av mange hundretusener kommunister og deres formente samarbeidspartnere og av politiske motstander i det store og hele. Samtidig kom århundrelange antipatier mor øyenes kinesiske mindretall til uttrykk med massemyrderier av kinesere.
Sukarno ble skrittvis svekket, og ble helt fratatt makten i 1967 av general Suharto ved et blodig kupp, støttet av både USA og Storbritannia.

Utmerkelser

Sukarno ble i 2005 posthumt utnevnt til den sørafrikanske Ordenen O.R. Tambos følgesvenner.
Øystein Kloster

Låtskriver/vokalist

Han skrev sin første låt som 14-åring sammen med kompisene i bandet Ytre Luten. Gå ikkje amokk! vant en låtskriver-konkurranse i regi av Norsk forsikringsforbund i 1990. Den ble spilt inn av session-musikere i Oslo og lå på Norsktoppen i en uke. Etter en periode i Ytre Luten ble han vokalist i progrock-bandet Kloster Inc. i 1991. Kloster Inc. vant Vestlandsmesterskapet i rock i Moster Amfi i 1992. I 1992 ble folkrockbandet Myle dannet. De turnerte på Vestlandet og gav ut albumet Myle i 1996.

Kloster

I 2003 startet Kloster bandet Kloster sammen med trommeslager Rune Solheim. 
Siden 2008 har han samarbeidet med sangeren Toni Gundersen, og bandet har derfor brukt navnet Kloster & Toni Gundersen. 
I 2008 gav de ut singelen Fading Out og albumet Friheim kom i 2012. De samarbeidet også om singelen Aldri glømma som ble spilt inn med diverse stavangerartister for å feire Amnesty International sitt 50-årsjubileum i 2011.

Show/revy

Kloster har også spilt i en rekke show, revyer og musikalske kabareter.
Den musikalske samlivskomedien Toni går i Kloster, skrevet og framført av Gundersen og Kloster, ble spilt 40 ganger i 2010/2011.
Cockburn gasskraftverk

Cockburn gasskraftverk er et varmekraftverk i Cockburn i Vest-Australia, Australia. Det har en installert produksjonskapasitet på 240 MW fordelt på en gassturbin og en dampturbin.
Brenselkilden er naturgass. Anlegget ble utbygd med ferdigstillelse i 2003. Operatør er selskapet Verve Energy.
Dirrhopinae

Levevis

De er parasitoider som lever enkeltvis på larver av bladminerende sommerfugler

Utbredelse

De beskrevne artene er fra Holarktis og Australia, men det er også kjent hittil ubeskrevne arter fra Sør-Afrika og Salomonøyene, så gruppen er trolig vidt utbredt.
Amancio Amaro

Landslaget

Han deltok i flere internasjonale turneringer for Spania. Han ble europamester i fotball i 1964.
Canalidion montanum

Utseende

Canalidion montanum er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn.

Levevis

Canalidion montanum lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers. 
Hunnen spinner eggene sine inn i en fritthengende, rund eggsekk.
Shanghai Hongqiao jernbanestasjon

Shanghai Hongqiaojernbanestasjon (forenklet kinesisk: 上海虹桥站, tradisjonell kinesisk: 上海虹橋站, pinyin: Hóngqiáo Huǒchē Zhàn) er en av de fire større jernbanestasjoner i Shanghai i Folkerepublikken Kina. De andre tre er Shanghai hovedjernbanestasjon, Shanghai sørbanestasjon og Shanghai vestbanestasjon.
Den var er den største jernbanestasjon i Asia.
Shanghai Hongqiao ligger i bydistriktet Changning i Shanghai, og er en del av et trafikknutepunkt med en rekke forskjellige befordringsmidler som henger sammen. For eksempel ligger stasjonen rett inn mot Terminal 2 på Shanghai Hongqiao internasjonale lufthavn. 
Byggingen av jernbanestasjonen tok til 20. juli 2008, og den stod ferdig og ble åpnet 1. juli 2010, samtidig med at Huning høyhastighetsjernbane ble satt i trafikk.
Stasjonen dekker ca 1,3 millioner kvadratmeter med en romslig ventehall og 30 plattformer, de fleste av dem konfigurert for høyhastighetstog.
Joey King

Karriere

Til tross for sin unge alder har Joey King allerede vært med i mange kjente filmer og TV-serier. Hun spilte mindre biroller i Reign Over Me (2007), Horton hører en hvem! (2008) og Istid 3: Dinosaurene kommer (2009). Hun har også hatt gjesteroller i TV-serier som The Suite Life of Zack and Cody, Jericho, Entourage, Medium, CSI: Crime Scene Investigation, Ghost Whisperer og New Girl.
I 2011 spilte hun biroller i actionfilmen Battle Los Angeles og den romantiske dramakomedien Crazy, Stupid, Love. I 2012 hadde hun en rolle i The Dark Knight Rises som "unge Talia Al Ghul".
Sjödiken

Sjödiken er et tettsted i Svedala kommune i Skåne län i Sverige. I 2010 hadde tettstedet 438 innbyggere.
Wolfsbane

Wolfsbane er et britisk rock/heavy metal-band som ble grunnlagt i Tamworth, England. Vokalisten Blaze Bayley ble senere vokalist i Iron Maiden, før han i 2000 dannet sitt eget band, B L A Z E.
Etter et par gjenforeningskonserter i 2007 og 2009, ble de offisielt gjenforent i juni 2010.
Wolfsbanes første album, Live Fast, Die Fast, ble produsert av Rick Rubin, og da deres andre album ble sluppet, All Hell's Breaking Loose... Down at Little Kathy Wilson's Place, var de support for Iron Maidens turné i Storbritannia.
Hildegunn Øiseth

Karriere

Øiseth har hatt en rekke opptredener i både Norge, Sør-Afrika og Pakistan, og var ansatt som trompetist i nordens eneste profesjonelle storband, Bohuslän Big Band (1990–99). Hun forlot dette storbandet for å utvikle sine egne prosjekter, og etablerte seg i Sør-Afrika (1999–2001). Oppholdet i Afrika resulterte blant annet i to CD-utgivelser med bandet «Uhambo». Hun var instruktør og artist på TGV JazzCamp i Beiarn 2007, og platedebuterte som soloartist med albumet Hildring (2009), med fokus på ur-instrumentet bukkehorn. Her spilte hun sammen med musikere som Helge A. Nordbakken (percussion), Nils-Olav Johansen (gitar/vokal), Paolo Vinaccia (perkusjon), Eirik-André Rydningen (trommer), Karl Oluf Wennerberg (trommer) Stein Austrud (vocoder), Majken Christiansen (vokal), Tuva Syvertsen (hardingfele/vokal, Mohdi Ahsan Papu (pakistanske fløyter), Tore Brunborg (sax), Erlend Gjertsen (keyboards, perc, world stick), Herman Rundberg (gitar/keyboards/perck/vokal/world stick) og Svein Schultz (bass/keyboards/world stick). Oppfølgeren Stillness (2011) fikk gode kritikker og her samarbeidet hun vekselvis med Mats Eilertsen (bass), Thomas Strønen (trommer) og pianistene Torbjørn Dyrud og Eyolf Dale. Hun fikk Egil Storbekkens musikkpris for 2018.
Zagreb School of Management

Zagreb School of Management – VERN (Zagrebačka škola za menadžment – VERN) er en privat, akkreditert høyskole i Zagreb i Kroatia. Skolen ble grunnlagt i 2001 og har som formål å utdanne spesialister innen turist- og reiselivsnæringen og å gi et godt faglig grunnlag for en ny generasjon ledere i kroatisk reiseliv. Skolen har 160 fulltids- og 40 deltidsstudenter. Skolen er trainee-medlem av organisasjonen EURHODIP (The Leading Hotel Schools in Europe) fra 29. mars 2005.
Noord-Beveland

Historie

Ved Colijnsplaat var det i tidlige tider et tempel viet til Nehalennia, en keltisk-germansk gudinne som beskyttet fiskere og sjømenn. Rundt tempelet oppstod en bosetting kalt Ganuenta. På slutten av det 3. århundre ble området fraflyttet på grunn av oversvømmelser og Germanernes stadige herjinger. 
Noord-Bevelands historie er rik på oversvømmelser og springfloer, noe som ikke er merkelig tatt i betrakting at den ligger i et delta. Ny bosetning fant sted fra 800-tallet, mennesker slo seg da ned på øyer som var blitt til takket være avsetning av leire og sand (ned. slikken). Etter en kraftig springflo i 1014 begynte man med bygging av diker og opphøyning av eksisterende grunn, i 1100 ble den første kirken bygget i Welle. Etter nok en kraftig springflo i 1134 ble det anlagt diker rundt hele Noord-Beveland, men selv ikke dette var nok.
5. november 1530 ble hele Noord-Beveland satt under vann og i 1532 sørget Elisabethvloed (no. Elisabethoversvømmelsen) for å la all bebyggelse forsvinne. Kun kirketårnene i Kortgene og Wissenkerke var synlige. Igjen ble det bygget diker og i 1598 var Noord-Beveland delvis vunnet tilbake fra vannet igjen. Tettsteder ble bygget, først Colijnsplaat og Kats, deretter Wissenkerke i 1652, Geersdijk i 1668 og i 1684 var hele Noord-Beveland igjen tørt land. 
Mennesker flyttet hit ikke bare fra andre deler av Zeeland, men også fra Flandern, Holland, Brabant og Limburg. Atter andre kom flyttende fra utlandet, fra Tyskland, Frankrike, England, Skottland og Sveits. Dialekten på øyen viser at de fleste nybyggerne kom fra Schouwen-Duiveland, det var både arbeidere, håndverkere og skippere som slo seg ned her etter at de hadde arbeidet med å anlegge dikene, ta jorden tilbake fra sjøen og bygge tettstedene.

Verd å vite?

Kortgene er en liten by som fikk byrettigheter i 1431. Den ligger på øyens sørside, ved Veerse Meer.
Bledius

Utseende

Små (gjerne 1,5-4 millimeter), slanke kortvinger. Kroppen er lang og smal, dekkvingene korte, beina korte og kraftige. Hodet er temmelig stort, hos noen arter med hornlignende utvekster i pannen. Antennene er ganske korte.

Levevis

Bledius-artene graver i sand og mudder ved ferskvann eller saltvann. De lever mesteparten av livet nede i gangene sine og man må vanligvis grave etter dem for å finne disse artene. Arter som lever ved havet kan forsegle gangene sine ved flo sjø slik at de kan klare seg godt om stedet de lever blir oversvømmet. Flere andre biller kan leve sammen med Bledius-artene, blant annet løpebiller i slekten Dyschirius, som delvis lever av Bledius.
Columbo

Bakgrunn

Karakteren Columbo er opprinnelig hentet fra TV-serien The Chevy Mystery Show fra 1960. Karakteren ble her spilt av Bert Freed. Serieskaperne var også inspirert av Fjodor Dostojevskij. Forbildet for Columbo var politimannen Porfirij Petrovitsj, forhørsdommeren som framkaller kaldsvette hos morderen Raskolnikov i romanen «Forbrytelse og straff».

Om seriens innhold og karakteren

Serien er lagt opp slik at seerne fra begynnelsen får se hvem som er morderen. Hver episode begynner med et nøye planlagt mord slik at Columbo må nøste seg frem til morderen på de mest finurlige måter. Karakteren opptrer på en klossete og klumsete måte slik at morderen i begynnelsen tror han har å gjøre med en dum og lettlurt etterforsker. 
Karakteren er ellers kjent for sin lange frakk og sees ofte røkende på en sigar. I tillegg kjører han rundt i en i øynefallende nedslitt gammel bil. Han snakker stadig om kona, og ber gjerne morderen eller kollegene sine om råd om konas ting eller hva han f.eks. kan skaffe henne i presang. Likevel har hans bedre halvdel aldri blitt vist på skjermen. I episoden "Dead Weight" fra 1971, episoden som kommer før  "Suitable for Framing", som NRK valgte å vise som første episode i 1972, kan man se av ID kortet til Columbo at hans fulle navn er Frank Columbo.
IATA-flyselskapskode

IATA flyselskapskode, ofte kalt IATA reservasjonskode, er kode bestående av 2 bokstaver, utstedt av International Air Transport Association (IATA) til alle verdens flyselskap i henhold til Resolution 762. Disse bokstavene er de første to i flynummeret.
Koden blir brukt til å identifisere et flyselskap i alle forretningsmessige sammenhenger slik som reservasjoner, tidtabeller, og flybilletter. Det finnes tre typer koder: unike, numeriske og kontrollerte koder. 
Siden 1987 International Civil Aviation Organization (ICAO) har brukt tre bokstaver i koden, noe som muligens også vil bli brukt av IATA etterhvert.
George Cross

Utforming

Georgskorset er utformet i sølv. Mellom korsvinklene finnes Georg VIs kongemonogram. Midtmedaljongen bærer et motiv med Sankt Georg dragedreperen og omskriften «FOR GALLANTRY». Mottagerens navn og datoen for tildeling inngraveres på baksiden. Medaljebåndet er blått.

Tildeling

Det er foretatt til sammen 159 tildelinger av Georgskorset, 86 av disse posthumt. Ved to tilfeller er Georgskorset gitt til kollektiver. Det skjedde første gang 15. april 1942 da George VI tildelte utmerkelsen til Malta for å ha motstått blokaden av øyen. En avbildning av Georgskorset er å finne i Maltas flagg. I 1999 tildelte dronning Elizabeth II Georgskorset til Royal Ulster Constabulary, Nord-Irlands politistyrke fram til 2001.
Volume of fluid-metoden

Volume of fluid-metoden (VOF) er innen numerisk væskedynamikk (engelsk computational fluid dynamics forkortet CFD) en teknikk for modellering av frie overflater på væsker. Det vil si en numerisk teknikk for sporing og lokalisering den frie overflaten, grensesnittet mellom to væsker eller grensesnittet mellom en væske og et bevegelig fast legeme.
Metoden er en Eulersk metoder, som er kjennetegnet ved at elementnettet enten er i ro eller beveger seg for å tilfredsstille varierende grensebetingelser over tid. Metoden sikrer i teorien at massen bevares i systemet under strømningene (adveksjon).
Navier-Stokes-ligningene som beskriver bevegelsene i strømningen, må løses separat. Det samme gjelder for alle andre adveksjonsalgoritmer.
Christine Koht

Bakgrunn

Etter å ha jobbet i nærradioen RadiOrakel begynte hun i 1997 i NRK hvor hun de første årene jobbet i radio, blant annet sammen med Anne Lindmo i Mammarazzi på NRK P3. Hun ledet sitt første TV-program Koht vs J-Diva på NRK2 i 2002 og har senere vært programleder for program som Koht i kommunen og Jan Johansen - jakten på den norske mannen. I 2015 begynte hun å jobbe i TVNorge og hadde premiere i kanalen med programmet Koht og kidsa høsten 2016.
Hun har fått Gullruten som beste kvinnelige programleder to ganger; Under Gullruten 2005 for Jan Johansen: Jakten på den norske mannen og under Gullruten 2007 for Koht i familien. I 2010 ble Koht tildelt Neshornprisen, Klassekampens kulturpris. Hun har i tillegg vært nominert to priser for forestillingen Koht på scenen under Komiprisen 2007: beste kvinnelige artist i revy og komedie og beste forestilling på scene, Komiprisen 2013 i klassen beste stand-up-artist og Gullruten 2017 i klassen beste kvinnelige programleder for Koht og kidsa.
Koht er utdannet lærer og har arbeidet ved Hartvig Nissens skole. Hun giftet seg med forfatteren Pernille Rygg i 2013 etter å ha vært samboere i 23 år.

Sykdom

I januar 2019 ble det kjent at Koht hadde fått kreft, noe som førte til at hun måtte avlyse alle kommende forestillinger. I oktober 2018 fikk hun operert bort en godartet svulst, noe som ble ansett som vellykket. Men det viste seg at hun hadde en form for føflekkreft som ikke lot seg behandle med cellegift eller stråling, men kun med immunterapi.
Prinsen Strandcamping

Prinsen Strandcamping AS er en campingplass i Ålesund kommune i Møre og Romsdal. Den er i dag en familieeid bedrift som startet i slutten av 1920-årene. Campingplassen ligger 5 km fra Ålesund sentrum.
Carlo Michelstaedter

Liv

Michelstaedter kom fra en velstående, jødisk familie. Faren var direktør ved den lokale avdelingen av forsikringsselskapet Assicurazioni Generali. Michelstaedter var elev ved gymnaset i Gorizia, hvor filosofen Richard von Schubert-Soldern var en av lærerne hans. I 1905 begynte han å studere matematikk ved Universitetet i Wien. Men alt etter noen måneder dro han til Firenze, hvor han ble student ved Istituto per gli studi superiori, samtidig som han studerte malerkunst ved kunstakademiet. I 1906 tok han eksamen i italiensk litteratur, og i 1909 fullførte han utdannelsen i Firenze. I Gorizia høsten 1910 skrev han på en doktorgradsavhandling, Persuasione e rettorica («Overtalelse og retorikk»). Han hadde fullført den første delen av avhandlingen da han begikk selvmord 17. oktober.
Michelstaedters ufullendte doktoravhandling sammenligner dialektikken hos den tidlige Platon med de senere dialogene og med Aristoteles' vitenskapelige system. Han beskriver den moderne kulturutviklingen som et forfall fra en umiddelbar og tragisk erkjennelse av tilværelsen til en moderne retorikk som brukes som instrument for å overbevise lytteren og skjule personlige motiver. Michelstaedter skrev også litteraturkritikk for avisen Corriere friulano. Han malte portretter og skrev poesi.
London (film)

Handling

Syd (Chris Evans) er en mann som er fullstendig borte i alt dopet og drikkingen han gjør etter å ha slått opp et to år langt forhold med kjæresten London (Jessica Biel) for seks måneder siden. Så når han får vite at London har en avskjedsfest i leiligheten hennes, bestemmer han seg for å dra uten invitasjon. På veien møter han doplangeren Bateman (Jason Statham). De går inn til festen sammen, men når Syd kommer inn og finner ut at London ikke har kommet ennå, låser seg inne på toalettet sammen med Bateman og dopet hans, og han har ingen intensjoner om å komme ut.
Mens de sniffer inne på Londons toalett, snakker de to mennene sammen og kommer mer personlig inn på hverandre. Syd ser tilbake på minner med London og innser at han aldri har sagt Jeg elsker deg til henne. Bateman har også sine vonde hemmeligheter som kommer frem, og han forteller Syd at hvis han ikke snakker ut med London samme kveld, kommer han til å angre på det resten av livet. Men klarer Syd å manne seg opp tidsnok, samtidig som han ikke drukner i dopet?
Waldo (teknikk)

Waldo er den amerikanske sciencefictionforfatteren Robert A.Heinleins navn på en håndformet manipulasjonsmekanisme. Styringen ligger i et par hanskeformede redskaper der enhver bevegelse og kraft som blir registrert brukt, blir overført til «arbeidshendene», som kan være av størrelse fra mikroskopiske til enorme. Ved hjelp av elektronisk feedback, vil arbeideren føle hvor stor kraft som til enhver tid brukes på arbeidsstykket. Ved hjelp av elektronmikroskop eller stereoskopisk TV kan arbeidet styres ved hjelp av synet.
Navnet ble innført i en short- story i 1950. Tankegangen var forut for sin tid. I dag finnes manipulasjonsmekanismer som mer eller mindre med rette kalles for Waldoer.
Fylkesvei 2492

Fylkesvei 2492 går mellom Melbybråten i Øystre Slidre og Døvre i Nord-Aurdal kommune. Veiens lengde er 7,7 km.
Frem til 2019 hadde veien betegnelsen Fv270.
Bastianprisen

Bastianprisen er Norsk Oversetterforenings årlige pris for fremragende oversettelse av et skjønnlitterært verk til norsk. Prisen ble opprettet i 1951. Siden 1984 har det også blitt delt ut en pris for oversatt barne- og ungdomslitteratur.
Premien består av en statuett som ble gitt av billedhuggeren Ørnulf Bast, derav navnet «Bastian».
Eva Bratholm

Biografi

Bratholm begynte karrieren som journalist i 1975 i Arbeider-Avisa i Trondheim. Etter det var hun journalist i Arbeiderbladet i 1977–79, og videre politisk medarbeider i Dagbladet i 1979–83. I 1983 begynte hun som medarbeider i NRK nyhetsavdelingen der hun blant annet arbeidet i Dagsrevyen. Fra 1989 til 1993 var hun NRKs korrespondent i Washington, DC, og fra 1996 til 1999 var hun programleder i Bokbadet. I 1999 kom hun tilbake til Dagbladet, hvor hun jobbet som kulturredaktør og utenriksreporter i New York.  
I 2006 var hun i en kort periode informasjonssjef i Posten Norge, før hun i 2007 ble ansatt som informasjonsdirektør i Norad. Fra 2010 til 2012 var hun ambassaderåd ved Norges ambassade i New Delhi, India. I 2017 sluttet hun i stillingen som informasjonsdirektør i Norad, men er fortsatt ansatt i organisasjonen.
Som journalist har Bratholm særlig dekket utenriksstoff generelt og amerikansk politikk og samfunnsliv spesielt. 
Av utdannelse har hun blant annet grunnfag i historie (1973).
Bratholm ble gift med økonom og byråsjef Petter Nore i 1983. Ekteskapet ble oppløst i 2006. I 2009 ble hun gift med journalist Joar Hoel Larsen. Hun har tre barn fra første ekteskap.
Splitt-EP

Splitt-EP er en EP med Proces og Stengte dører, utgitt i 1985.
Waiuku (elv)

Waiuku River er en elv som ligger sørvest for byen Auckland i New Zealand. Trass i navnet, er «elven» egentlig estuararm i den naturlige havna Manukau Harbour. Den går ut fra havna i sørvest, med innmunningen nær byen Waiuku.
Guillaume Dumanoir

Liv

Guillaume Dumanoir ble født inn i en fransk fiolinistfamilie. I 1636 ble han dansemester ved hoffet d’Orange i Haag. Deretter ble han medlem av brorskapet Saint-Julien-des-Ménestriers og fiolinist med tittelen violoniste ordinaire ved kong Ludvig VIIIs kongelige kapell. Januar 1639 ble han tatt opp i Vingt-quatre Violons du Roy («kongens 24 strykere»), mellom 1645 og 1656 var han dessuten medlem av  Petite Écurie du roi. Han var på scenen både som danser og fiolinist i  Jean-Baptiste Lullys opéra-ballets, selv om Dumanoir ble regnet som en av Lullys motstandere. I 1654 solgte Dumanoir sin post ved Grande-bande, men kongen gjeninnsatte ham i 1655 som orkesterets 25. medlem, dvs. som leder.
Kristin Jarmund

Utdannelse, karriere og utmerkelser

Jarmund er utdanna fra Norges tekniske høgskole i Trondheim og Architectural Association School of Architecture i London. Fra 1978 til 1983 var hun ansatt ved Telje-Torp-Aasen Arkitektkontor. I 1985 starta hun egen praksis gjennom Kristin Jarmund Arkitekter. Kontoret er blant Norges ledende og har vunnet eller kommet høyt i flere konkurranser. For Justervesenets nybygg på Kjeller er de tildelt Houens fonds diplom.
Jarmunds arbeider kjennetegnes av et klart og enkelt formspråk, gjerne betegna som nyfunksjonalisme. Detaljering og fargebruk er tydelig og gjennomtenkt. Interiøret er ofte like viktig som eksteriøret, og Jarmund har brukt uttrykket «den indre fasaden». Kontoret har hatt ansvaret for prosjekter med ombygging av publikumsarealer i Majorstuhuset, Oslo nye teater og Nasjonalgalleriet. Alle stedene ser vi en vellykka kombinasjon av det klassiske og det moderne. I Nydalen T-banestasjon er kunstprosjektet «The Tunnel of Light» inkorporert.
I 2011 ble hun utnevnt som «Honorary Fellow», eller æresmedlem, i The American Institute of Architects (AIA) for fremstående bidrag til arkitektprofesjonen og samfunnet. Det var kun tre nordmenn, Sverre Fehn (1986), samt Kjell Lund og Nils Slaatto (1996) som har fått prisen tidligere,  og senere har Reiulf Ramstad (2016) blitt utnevnt. 
I 2014 ble hun tildelt Anders Jahres kulturpris. 
Jarmund er søster av arkitekten Einar Jarmund.